Ég og Aðalsteinn tókum smá kast um daginn og breyttum öllu heima hjá okkur fyrir jólin . Íbúðin okkar er mjög opnin en við höfðum aðeins hólfað hana niður með húsgögnum . Við ákváðum svo allt í einu að hætta því og nýta þetta flotta rými sem við höfum . Breytingarnar gerðum við í kjölfarið á því að það bættist við nýtt húsgagn á heimilið ef húsgagn má kalla . Okkur hafði lengi langað í mottu fyrir heimilið en aldrei fundið þá réttu , kannski helst af því við vissum aldrei hvernig mottu okkur langaði í og ef við fundum hana þá var hún rándýr . Mottuna fengum við í IKEA á 14.990 kr – þið sjáið allt um hana HÉR . Mottuna er hægt að fá í nokkrum stærðum en við erum með stærstu stærðina . Ég mæli hiklaust með mottu inní stofu , það er ótrúlega þæginlegt að ganga á henni og svo er fínt þegar við fáum gesti í heimsókn að það er bara hægt að sitja á gólfinu , á mottunni . Rýmið verður líka miklu hlýlegra og svo er fínt að mottan tekur höggið af öllum hlutum sem Tinni tekur af stofuborðinu og hendir á gólfið . Ég reyni eftir fremsta megni að hafa voða kósý heima hjá mér , ég er ekki þessi týpa sem vill hafa allt hvítt og í röð og reglu . Ég breyti reglulega til og færi hlutina mína til . Mér finnst mikilvægt að manni líði vel heima hjá sér og það geri ég heima hjá mér : ) Venjulega er nú samt allt í rúst heima hjá mér – þið kannski kannist við þannig ástand . En nú erum við að reyna eftir fremsta megni að halda heimilinu hreinu þar sem það styttist í 1 árs afmælisveislu !!!